جييك (بالانجليزى: Geek) كلمة انجليزى دخيلة و عاميه، بيتقصد بها اكتر من معنى لوصف ناس او واحد غريب ، عن النظام الطبيعى للمجتمع ، او المهووس بحاجة او موضوع معين. الاستخدام للكلمة دلوقتى بيتوصف به الواحد اللى مهتم و بيعترف كتير عن الكومبيوتر و التكنولوجيا او تخصصات معينة زى العلوم و الرياضيات و اللى عنده نقص فى الذكاء الاجتماعى و مشاكل فى التعامل مع الناس العاديه اللى مش مهتمين باللى هو مهتم به. لفظ جييك مع الزمن اتغير استخدامه و ملوش معنى واحد ، دى شوية امثلة للى بينطبق عليهم الكلمة دى : الواحد اللى مهووس بالكمبيوتر و بيعرف يتعامل معها كويس زيادة عن بقية الناس. الواحد اللى مهووس بالرياضيات و العلوم بفروعها ( فيزيا ، احياء ، كيميا) الواحد اللى مهووس و مهتم زيادة بحاجة ( ممكن تكون علم او فيلم او مسلسل او سلسة كتب ، …) الواحد اللى منعزل عن مجتمعه و عايش على النت على طول الواحد اللى مدمن كوميكس و مهتم بكل تفصيل فيها زيادة الواحد اللى مهتم بحاجة جامد زيادة عن الحد الطبيعى للمجتمع اللى عايش فيه الواحد اللى معندوش اى نوع من الذكاء الاجتماعى و مش بيعرف يندمج مع الناس ف مهتم بحاجات محدش مهتم اوى بها.